

**ПРОГРАМ РАДА ЈАВНЕ УСТАНОВЕ НИКШИЋКО ПОЗОРИШТЕ ЗА 2024. ГОДИНУ**

**Никшић, децембар 2023. године**

**Садржај:**

* + - **Увод**...............................................................................................**2**
		- **План рада умјетничке продукције за 2024. годину**................**4**
		- **20. „Међународни фестивал глумца – Никшић 2024“**...............**9**
		- **Издавачка д‌јелатност**......................................................................**11**
		- **Планирана буџетска средства са квалификационом структуром запослених**..................................................................**14**
		- **Финансијски план за 2024. годину**..............................................**15**
		- **Закључак**.....................................................................................**16**

На основу члана 26 Закона о позоришној д‌јелатности („Службени лист РЦГ“, број 60/01 и „Службени лист ЦГ“, бр. 75/10 и 40/11) и члана 28 став 1 тачка 6 Статута Јавне установе Никшићко позориште, Рјешења о давању сагласности, број 01-030-364 од 11. 11. 2022. године, директор Јавне установе Никшићко позориште је 05. 12. 2023. године,  п р е д л о ж и о

**ПРОГРАМ РАДА**

**ЈАВНЕ УСТАНОВЕ НИКШИЋКО ПОЗОРИШТЕ**

**ЗА 2024. ГОДИНУ**

**Увод**

Никшићко позориште је свој Програм рада за 2024. годину правило у складу са препознатим потребама заједнице и у складу са могућностима финансирања.

Програм рада за наредну пословну годину планиран је да својом концепцијом значајано допринесе даљем институционалном јачању установа културе са локалног нивоа и њиховој успјешнијој међусобној сарадњи, али и сарадњи са истим или сродним институцијама у Црној Гори и региону.

          Програмске активности одвијаће се кроз редовне мјесечне репертоаре из четири продукције: позоришне, филмске, музичке и издавачке. Том пословном политиком, Позориште ће одговорити на све израженије захтјеве публике за различитим садржајима културе, прије свега у области драмске умјетности. Истовремено, тако осмишљеном програмском концепцијом, Позориште ће наставити континуитет из претходних година када је на годишњем нивоу у просјеку реализовало од 130 до 150 садржаја, креирати културни идентитет града и допринијети актуелном културолошком идентитету Црне Горе.

          Приоритет у раду биће инсценација нових драмских д‌јела на вечерњој и д‌јечијој сцени које ће освјежити продукцију Никшићког позоришта и значајно допринијети унапређењу позоришне умјетности у граду, али и институционалном  јачању установе и њеној, пројектованој трансформацији из продуцентског у театар градског типа са статусом редовног репертоарског позоришта.

„Међународни фестивал глумца“ је значајан сегмент продукције и позоришне оријентације Никшићког позоришта, будући да је ријеч о јединственој и јасно профилисаној позоришној смотри не само у Црној Гори, већ и у земљама региона, у којима након досадашњих успјешних деветнаест издања ужива завидну репутацију.

          Пројектима издавачке д‌јелатности тежићемо да допринесемо подизању свијести о значају драмске умјетности у друштву и приближавању позоришне продукције публици, што је била и ранија пракса због чега је Никшићко позориште било у равни са националним театрима у Подгорици и Цетињу.

Позориште ће као суорганизатор омогућити и уприличити и реализацију других садржаја у сарадњи са позоришним и другим субјектима из области културе из Никшића, Црне Горе и земаља региона, укључујући и НВО сектор.

          Програм рада конципиран је са циљем да се оствари јавни интерес града, што се ослања на  чињеницу да је претходних година рад Позоришта пратило око 40 000 гледалаца годишње. Реализација Програмом предвиђених планова базирана је на финансијској подршци Општине Никшић, Министарства културе, као и из сопствених прихода.

**План рада умјетничке продукције за 2024. годину**

Никшићко позориште 2023. годину завршава више него успјешно. 19.Међународни фестивал глумца је по квалитету, посјећености и по медијској пропраћености оцијењен највећим оцјенама од стране стручне јавности, али и од публике. Непосредно након те велике глумачке смотре успјели смо да имамо премијеру и репризу нове представе из наше продукције „Плућа“. Након тога нам слиједе учешће на Фестивалу монодраме и мањих позоришних форми у Источном Сарајеву, као и друга гостовања наших представа по Црној Гори. Све наведено је несумњива потврда да су сви чланови нашег позоришта интезивно ангажовани и да смо по много чему надмашили очекивана достигнућа, односно да смо и ове године направили корак даље и на пољу квалитета и на пољу квантитета. Но, како то обично бива, успјех нас више обавезује него што нас чини задовољнима. Кроз поменуте активности Никшићко позориште се спрема и већ има јасан план за наставак позоришне сезоне у наредној години. А пред нама су два велика јубилеја која су од посебног значаја за Позориште, али и за град Никшић. Наиме, у фебруару 2024. навршава се 140 година од играња прве представе у нашем граду. У новембру ћемо имати двадесети Међународни фестивал глумца. Између та два догађаја слиједи нам низ предвиђених гостовања на сценама широм региона, употпуњавање сцене за дјецу, филмски, музички и фолклорни програми, издавачки подухвати, помоћ у организацији догађаја другим културним институцијама града, као и препознате манифестације попут „Дана Светог Василија“ и „Септембарских дана“.

 У част прославе Дана позоришта и обиљежавања тако дуге традиције позоришног живота у Никшићу наше позориште је, паралелно са захтјевним активностима и програмима, уложило додатне напоре да за 16. фебруар припреми нову представу као најбољи начин да покаже колико је утемељење у традицији изњедрило плодове у данашњим данима. Договорена је сарадња са еминентним београдским редитељем и рођеним Бјелопавлићем Божидаром Ђуровићем, као и са једним од највећих драмских писаца са наших простора Душаном Ковачевићем. План је јасан, да се за Дан позоришта као централни догађај припреми премијера представе по Ковачевићевом тексту и у режији Ђуровића. У склопу исте манифестације планирали смо свечану академију, књижевно вече нашег великог писца, као и играње наших већ афирмисаних представа. Посебно наглашавамо да ћемо у склопу тих дана планирати и достојно сјећање на недавно преминулог редитеља и драматурга, нашег суграђанина Горана Булајића. У склопу поменутих догађаја планирано је да позовемо и угостимо бројне значајне званице, позоришне дјелатнике, редитеље, глумце, књижевнике, а надамо се и државним функционерима. С обзиром на значај великог датума који обиљежавамо планирали смо да у мјесецу фебруару направимо и богатији репертоар по питању гостујућих позоришних представа. Сами фебруарски програми, уколико се остваре у овом обиму, биће толико интезивни да би са нашим капацитетима задовољили можда и пола позоришне сезоне. Отуда у овом периоду очекујемо интезивну сарадњу и разумијевање од свих општинских органа и институција.

 Кроз једноставан увид у рад претходних година и деценија примијетили смо да за сами Дан ослобођења Никшића на централној манифестацији на вечерњој сцени игра увијек позоришна представа из неког гостујућег позоришта. Као позориште које ужива углед и носи велику традицију одлучили смо да ове године ту праксу прекинемо, односно да припремимо премијеру нове представе управо за општински празник 18. септембар. И по том питању смо већ успоставили контакте са значајним глумачким и редитељским именима и надамо се опет свеобухватној помоћи од стране свих општинских структура. Мислимо да не треба да објашњавамо колико би и такав један догађај био корак напријед за наш град у сваком смислу и колико би допринио остваривању заједничке иницијативе за то да Никшић из статуса општине буде унапријеђен у статус града и тиме се и формално изједначи са Цетињем и Подгорицом.

|  |
| --- |
| **ПРЕДЛОГ ФИНАНСИЈСКЕ КОНСТРУКЦИЈЕ ПРЕМИЈЕРЕ ЗА ДВИЈЕ ПОЗОРИШНЕ ПРЕДСТАВЕ НА ВЕЧЕРЊОЈ СЦЕНИ ЗА 16. ФЕБРУАР И ЗА 18. СЕПТЕМБАР** |
| Ауторски хонорар за текст и режију | 12.000,00€ |
| Ауторски хонорар за идејна рјешења и израда сценографије | 6.000,00€ |
| Ауторски хонорар за идејна рјешења костимографије и израда костима | 6.000,00€ |
| Ауторски хонорар за музику и студијско снимање | 3.000,00€ |
| Хонорари глумцима за припрему представе | 6.500,00€ |
| Хотелски смјештај и исхрана протагониста представе | 7.000,00€ |
| Трошкови превоза чланова ансамбла | 2.000,00€ |
| Пропагандно – рекламни материјал и графичко обликовање | 4.000,00€ |
| Пратећи трошкови (репрезентација, снимање представе и сл.) | 3.000,00€ |
| Порези и прирези и банкарске провизије | 3.000,00€ |
| **Укупно:** | **52.500,00€** |

Рачунамо да ћемо успјети да обрадујемо и најмлађе са представом из сопствене продукције. Ваља рећи да су млади популација према којој гајимо посебан сензибилитет и да у склопу мјесечних репертоара увијек имамо програме за њих.

|  |
| --- |
| **ПРЕДЛОГ ФИНАНСИЈСКЕ КОНСТРУКЦИЈЕ ПРЕМИЈЕРЕ ПРЕДСТАВЕ ЗА Д‌ЈЕЦУ** |
|           | Ауторски хонорар за текст и режију | 2.000,00€ |
|           | Ауторски хонорар за сценографију и израду сценографије | 1.500,00€ |
|           | Ауторски хонорар за костимографију и израда костима | 1.500,00€ |
|           | Ауторски хонорар за музику | 500,00€ |
|           | Хонорари глумцима за припрему представе (по основу уговора) | 3.000,00€ |
|           | Пропагандно – рекламни материал, визуелни идентитет и снимање представе | 1.100,00€ |
|           | Путни трошкови глумаца | 300,00€ |
|           | Пратећи трошкови | 400,00€ |
|           | Порези и прирези и банкарске провизије | 600,00€ |
|   | **Укупно:** | **10.900,00€** |

Дигитализација наше биоскопске технике нам је већ у претходном периоду донијела корист и радост. Планирамо да пројекције одабраних и нових филмских наслова и садржаја тек употпуне и обогате наш репертоар, наглашавајући да на том пољу не желимо никоме да будемо финансијска и маркетиншка конкуренција, већ искрена умјетничка подршка.

 У периоду за нама смо се прилично руководили предлозима и захтјевима публике по питању организације и уприличавања музичких и фолклорних програма. На том плану се нећемо много мијењати. Једноставно, желимо да организујемо и омогућимо све оно што наши суграђани желе, а приличи намјени и угледу наше куће.

**20. „Међународни фестивал глумца – Никшић 2024“**

Већ смо навели да нас чека и фестивалски јубилеј. Двадесет година је наш град препознат као јединствено глумачко и опште умјетничко борилиште и сабиралиште. Свакако да планирамо да га за јубилеј додатно унаприједимо и освјежимо. Планирали смо извјесне промјене у начину селекције, у саставу Савјета, начину награђивања, броју награда, свечаностима отварања и затварања Фестивала, али и увођење пропратних фестивалских програма. Но, за те нимало лаке и озбиљне промјене биће потребна и већа подршка са стране. Свакако да не можемо да се жалимо на помоћ и наклоност Општине Никшић, али већ дуже вријеме јавно предлажемо да наш Фестивал добије карактер од државног значаја. И управо нам је то план и циљ ове године, те ћемо се томе посветити током наредних мјесеци и надамо се да ћемо и у Никшићу и шире добити и политичку и умјетничку подршку. Наш Фестивал је већ годинама интересантан људима и позориштима далеко ван нашега града и он одиста јесте постао интерес државе. Ред је да се та чињеница уважи и формално и суштински.

|  |
| --- |
| **ФИНАНСИЈСКА КОНСТРУКЦИЈА 20. „МЕЂУНАРОДНОГ ФЕСТИВАЛА ГЛУМЦА – НИКШИЋ 2024“** |
| Фестивалски програм – репертоар (7 представа) | 38.600,00€ |   |
| Фестивалске награде | 4.400,00€ |   |
| Хонорари жирију Фестивала, модератору… | 4.000,00€ |   |
| Хотелски смјештај и исхрана учесника Фестивала | 12.000,00€ |   |
| Идејно рјешење – визуелни идентитет и штампање рекламног материјала, билтени Фестивала и фестивалски број часописа „Позориште“ | 3.000,00€ |   |
| Превоз учесника Фестивала (авио и остали превози) | 3.000,00€ |   |
| Пратећи трошкови (репрезентација у клубу Позоришта, трошкови горива, телефони...) | 4.000,00€ |   |
| Порези и прирези на Уговоре о д‌јелу и банкарске провизије | 1000,00€ |   |
| **Укупно:** | **70.000,00€** |   |

**Издавачка дјелатност**

Сегменти рада издавачке дјелатности саставни су дио Програма рада Никшићког позоришта и њихова реализација зависи од расположивости буџетских средстава, које би за те намјене требало у већем обиму планирати и обезбиједити, без обзира да ли се ради о информативним и театролошко-театрографским публикацијама, новим институционалним садржајима, или пратећим активностима које су гледано у цјелини у служби драмске умјетности и продуцентских, односно репертоарских планова Никшићког позоришта.

 У предстојећем једногодишњем Програму рада планирано је објављивање часописа „Позориште“ (четири броја годишње). Часопис је већ деценију и по суфинасиран од Министарства културе и медија. За објављивање ове публикације неопходно је на годишњем нивоу обезбиједити око двије хиљаде (**2000,00**) еура. Објављивање четири броја часописа прати и њихово презентовање, односно промовисање по позиву у другим позоришним срединама или његову медијску презентацију.

 Поводом предстојећег јубилеја - 140 година позоришне традиције у Никшићу, Издавачка дјелтност ће ускоро (јануар – фебруар) објавити театрографско штиво лексиконског карактера, под називом „Филмски и позоришни ствараоци Никшића 1945-2021“. Такође, почетком године, у духу обиљежавања значајних датума из историје позоришта у Црној Гори, организоваћемо промоцију новог театролошког наслова „Позориште у Црној Гори“, који је зборник театролошких истраживања и других научних радова из области културологије о развоју драмске умјетности у Црној Гори кроз вјекове.

У првом кварталу наредне године планирано је да се обезбиједе адекватни услови за адекватно архивирање богате позоришне грађе, коју смо према важећим законским прописима дужни да трајно чувамо, како по стандардима савременог театра, тако и по архивским нормативима. За тај дио планираних активности (набавка адекватних непровидних портфолија и другог заштитног документационог материјала и адекватних ормара са металним полицама) неопходно је из Буџета обезбиједити око **2500,00 еура**. Документациона - продуцентска грађа, након набавке неопходних средстава за рад, била би смјештена у просторији на приземљу зграде Позоришта, како би била доступна драмским умјетницима, истраживачима из различитих области културе и публици у постојећој форми, или кроз организовање изложби различите тематике у фоајеима који се налазе у непосредној близини овог дијела зграде Позоришта. Комплетна документациона грађа је дигитализована и доступна је свим заинтересованим лицима и субјектима.

Да би Издавачка дјелатност Никшићког позоришта функционисала као заокружена цјелина, која је са једне стране у служби продукције, а са друге публике и грађанства уопште, планирано је да се у слопу овог организационог сектора формира специјализована библиотека, која ће служити за развој Никшићког позоришта као препознатљиве Установе не само у Црној Гори. Библиотека би, такође била смјештена у просторији на приземљу, у којој би био смјештен и документациони центар. За почетак рада овог сегмента Издавачке дјелатности већ посједујемо одређени фонд књига (књиге драма аутора из Црне Горе и свјетских драмских писаца, бројна театролошка и театрографска штива, као и друге публикације које су од значаја за развој позоришта као умјетности). Одређени фонд књига Никшићко позориште би добило од Централне народне библиотеке „Ђурђе Црнојевић“ и од издавачких дјелатности позоришних кућа из Црне Горе и земаља Региона. Кроз рад ове специјализоване библиотеке била би успостављена чвршћа међуинституционална сарадња са другим позориштима и библиотекама у земљи и иностранству, позоришним музејима и институтима, те академијама драмских умјетности.

За потребе оснивања специјализоване библиотеке у Никшићком позоришту за почетак би требало из Буџета издвојити око **3000,00** **еура**, с тим што би у континуитету, првих година рада библиотеке била неопходна макар симболична финансијска подршка од оснивача за попуњавање фонда, а Извјештај о раду би потврђивао намјенску употребу опредијељених средстава. Отварањем савременог документационог центра и специјализоване библиотеке, Никшићко позориште би било прво Позориште у Црној Гори које је ову дјелатност ускладило по стандарду театара у земљама Европске Уније и свијета. На тај начин би се Никшићко позориште и град Никшић додатно позиционирали на културолошкој мапи Црне Горе и овог дијела Европе, већ препознатљиви као колијевка драмских умјетника и средина која је позоришним трајањем спојила три вијека.

Текуће активности Издавачке дјелатности Никшићког позоришта односе се на послове афирмације позоришне продукције, кроз срадању са медијима, као и јачањем међуинституционалне сарадње, посебно информативне. Издавачка дјелатност наставиће у континуитету да у наредном једогодишњем периоду благовремено информише публику и друге конзументе посредством званичне *web* странице.

**Планирана буџетска средства са квалификационом структуром запослених**

У Никшићком позоришту је радно ангажовано укупно 56 запослених, од чега је  55 запослено на неодређено вријеме и 1 запослени на одређено вријеме.

Квалификациона  структура запослених на неодређено и одређено вријеме:

-         21 запослених са ВСС

-         4 запослена са ВШ

-         29 запослених са ССС

-          1 запослени са ОШ

-    1 запослени на одређено вријеме са ВСС

Планирани издаци за бруто зараде и доприносе послодавца за 55 запослених радника на неодређено и 1 запослени на одређено вријеме у 2024. години износе **580 000,00** еура.

**Финансијски план за 2024. годину**

**ПРИХОДИ:**

|  |  |
| --- | --- |
| ПРИХОДИ ИЗ БУЏЕТА | 769 530,00 |
| ПРИХОДИ ОД ДОНАЦИЈА | 20 000,00 |
| ПРИХОДИ ИЗ СОПСТВЕНИХ ДЈЕЛАТНОСТИ | 30 000,00 |
| **УКУПНО:** | **819 530,00** |

**РАСХОДИ:**

|  |  |
| --- | --- |
| БРУТО ЗАРАДЕ ЗАПОСЛЕНИХ 2024 | 580 000,00 |
| ПРОГРАМСКЕ АКТИВНОСТИ(Продукцијска и издавачка дјелатности)-Средства из Буџета Општине (програмске активности 2024)-Сопствени приходи и донације |   70 000,00 50 000,00 |
| КОМУНАЛНИ ИЗДАЦИ(Средства из Буџета Општине) | 40 000,00 |
| НАКНАДЕ ЧЛАНОВИМА ПОЗОРИШНОГ САВЈЕТА  | 4 530,00 |
| ТРАНСФЕР ЗА ЗИМНИЦУ И ДР. | 20 000,00 |
| ОТПЛАТА ДУГА ИЗ ПРЕТХОДНОГ ПЕРИОДА  | 55 000,00 |
| **УКУПНО:** | **819 530,00** |

**Образложење преноса средстава:**

Укупни трансфер из Буџета Општине Никшић износи **769 530,00 еура**. Од овог износа планира се пренос средстава:

- за бруто зараде запослених у износу од **580 000,00** **еура** и исте су планиране за једанаест мјесеци 2024. годину (56 запослених );

- на име програмских активности 2024. планирано је **70 000,00 еура**, комуналних услуга **40 000,00 еура**, надокнаде члановима Савјета **4 530,00 еура** и трансфер за зимницу и др. **20 000,00 еура**;

- бруто зарада за децембар 2023. године у износу од **52 000,00 еура** планирана је у отплати обавеза из претходног периода, као и издаци за комуналне услуге за дванаести мјесец 2023. године у износу од **3 000,00 еура**.

**Закључак**

Програм рада Јавнe установe Никшићко позориштe за 2024. годину у цјeлини јe заснован на рeалним оквирима кроз којe Никшићко позориштe планира рeализацију скоро 150 програма, чимe ћe сe суштински задовољити јавни интeрeси грађана за позоришним и другим сродним садржајима културe. Сви планирани програми за нарeдну пословну годину рeализоваћe сe кроз пројeкат „Никшићка културна сцeна 2024“. Позориштe ћe на тај начин и даљe бити носилац развоја културe у Никшићу, значајно доприносeћи укупном културном миљeу и унапрeђeњу културнe баштинe града и државe.

Сeгмeнти Програма рада Јавнe установe Никшићко позориштe за 2024. годину показују потпуну оправданост прeдложeног Плана јeр ћe оставити трајан пeчат у црногорском позоришном стваралаштву и прeзeнтацији Никшића и Црнe Горe.

                                                                                         Д И Р Е К Т О Р

 Радинко Крулановић, с. р.